CELEX: 62016CN0386
Language: sk
Date: 2016-07-12 00:00:00
Title: Vec C-386/16: Návrh na začatie prejudiciálneho konania, ktorý podal Lietuvos vyriausiasis administracinis teismas (Litva) 12. júla 2016 – UAB „Toridas“/Valstybinė mokesčių inspekcija prie Lietuvos Respublikos finansų ministerijos a Kauno apskrities valstybinė mokesčių inspekcija

19.9.2016   
            
            
               SK
            
            
               Úradný vestník Európskej únie
            
            
               C 343/34
            
         Návrh na začatie prejudiciálneho konania, ktorý podal Lietuvos vyriausiasis administracinis teismas (Litva) 12. júla 2016 – UAB „Toridas“/Valstybinė mokesčių inspekcija prie Lietuvos Respublikos finansų ministerijos a Kauno apskrities valstybinė mokesčių inspekcija
   (Vec C-386/16)
   (2016/C 343/47)
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Lietuvos vyriausiasis administracinis teismas
   
      Účastníci konania pred vnútroštátnym súdom
   
   
      Odvolateľka: UAB „Toridas“
   
      Ďalší účastníci konania: Valstybinė mokesčių inspekcija prie Lietuvos Respublikos finansų ministerijos, Kauno apskrities valstybinė mokesčių inspekcija
   
      Prejudiciálne otázky
   
   
               1.
            
            
               Má sa článok 138 ods. 1, článok 140 písm. a) a/alebo článok 141 smernice Rady 2006/112/ES (1) z 28. novembra 2006 o spoločnom systéme dane z pridanej hodnoty okrem iného v spojení s článkami 33 a 40 tejto smernice vykladať v tom zmysle, že za takých okolností, akými sú okolnosti prejednávanej veci (sporu vo veci samej), musí byť dodanie tovaru zdaniteľnou osobou usadenou v prvom členskom štáte oslobodené od dane podľa týchto ustanovení v prípade, že nadobúdateľ (t. j. osoba, ktorá je zdaniteľnou osobou v druhom členskom štáte) pred uzatvorením transakcie týkajúcej sa uvedenej dodávky vyjadrí úmysel tovar ihneď predať pred jeho prepravou z prvého členského štátu zdaniteľnej osobe usadenej v treťom členskom štáte, pre ktorú je tento tovar prepravený (odoslaný) do tohto tretieho členského štátu?
            
         
               2.
            
            
               Má na odpoveď na prvú otázku vplyv skutočnosť, že časť tovaru bola pred prepravou do tretieho členského štátu spracovaná na pokyn zdaniteľnej osoby usadenej (registrovanej na daňové účely) v druhom členskom štáte?
            
         
      (1)  Ú. v. EÚ L 347, 2006, s. 1.